**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.05.2019, ora 08.00 – 31.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 31.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 30.05.2019, la ora 12.30, avertizarea hidrologică nr. 24, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ApĂrare, astfel:**

**-COD PORTOCALIU-depășiri ale COTELOR DE INUNDAŢIE în intervalul 30.05.2019, ora 13.00-31.05.2019, ora 16.00 pe râurile din bazinele hidrografice:** Tur **–** sector aval Ac. Călineşti **(judeţul Satu Mare)**,Crasna – sector aval S.H. Craidorolţ **(judeţul Satu Mare) şi în intervalul 30.05.2019, ora 18.00-31.05.2019, ora 16.00, pe râurile din bazinele hidrografice:** Vişeu şi Iza **(judeţul Maramureş).**

**–COD GALBEN- depășiri ale COTELOR DE ATENŢIE în intervalul 30.05.2019, ora 13.00-31.05.2019, ora 16:00,** pe râurile din bazinele hidrografice: Vişeu, Iza **(judeţul Maramureş)**, Tur **(judeţul Satu Mare)**,Someşul Mare **(judeţul Bistriţa Năsăud),** Someş **-** afluenţii aferenţi sectorului aval S.H. Dej **(judeţele Cluj, Sălaj, Maramureş şi Satu Mare),** Someşul Mic – bazin superior şi afluenţi bazin mijlociu şi inferior **(judeţele Bihor şi Cluj),** Crasna **(judeţele Sălaj şi Satu Mare)**,Barcău **(judeţele Sălaj şi Bihor)**, Crişul Repede – bazin superior şi afluenţi bazin mijlociu şiinferior **(judeţele Cluj şi Bihor)**,Crişul Negru **(judeţele Bihor şi Arad)**, Crişul Alb – bazin superior şi afluenţi bazin mijlociu şi inferior **(judeţele Hunedoara şi Arad)**, Mureş – bazin superior **(judeţele Harghita, Mureş şi Bistriţa Năsăud),** Mureş – afluenţii aferenţi sectorului aval confluenţă Târnave – amonte S.H. Săvârşin **(judeţele Alba, Hunedoara şi Arad),** Arieş **(judeţele Alba şi Cluj),** Jiu – bazin superior amonte S.H. Sadu şi afluenţii aferenţi sectorului amonte Rovinari, Gilort – bazin superior **(judeţele Hunedoara şi Gorj),** Olt – bazin superior amonte S.H. Hoghiz şi afluenţii aferenţi sectorului aval S.H. Hoghiz - amonte Ac. Ioneşti **(judeţele Covasna, Harghita, Braşov, Sibiu, Argeş şi Vâlcea)** şi Olteţ – bazin superior **(judeţele Gorj şi Vâlcea),** Buzău – bazin superior şi afluenţi bazin mijlociu şi inferior **(judeţele Braşov, Covasna şi Buzău),** Rm. Sărat – bazin superior **(judeţele Buzău şi Vrancea),** Putna – bazin superior şi afluenţi bazin mijlociu şi inferior **(judeţul Vrancea),** Trotuş– bazin superior şi afluenţi bazin mijlociu şi inferior **(judeţele Harghita, Covasna, Neamţ, Bacău şi Vrancea),** Bistriţa – bazin superior şi afluenţi bazin mijlociu şi inferior **(judeţele Suceava, Harghita, Neamţ şi Bacău),** Moldova – bazin superior şi afluenţi bazin mijlociu şi inferior **(judeţele Suceava şi Nemţ),** Suceava – bazin superior **(judeţul Suceava) şi în intervalul 31.05.2019, orele 06.00-16.00 pe râurile din bazinele hidrografice:** Tisa – sector aval S.H. Valea Vişeului **(judeţul Maramureş)**, Prut – sector amonte Ac. Stânca Costeşti **(judeţul Botoşani).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-MARAMUREŞ şi SATU MARE (2 prefecturi)-COD PORTOCALIU;*

*-ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CLUJ, COVASNA, GORJ, HARGHITA, HUNEDOARA, MARAMUREŞ, MUREŞ, NEAMŢ, SATU MARE, SĂLAJ, SIBIU, SUCEAVA, VÂLCEA şi VRANCEA (23 de prefecturi) – COD GALBEN.*

**Debitele au fost** **în creştere, ca urmare a** precipitațiilor căzute în interval și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieș, Bega, Pogăniș, Bârzava, Siret, afluenții Prutului, pe cele din Dobrogea și numai prin propagare pe cursul inferior al Mureșului.

Pe râurile din bazinele hidrografice Jiu, Vedea, bazinele mijlocii și inferioare ale Argeșului și Ialomiței și afluenții Oltului inferior debitele au fost staționare, iar pe celelalte în general în scădere.

Ca urmare a precipitațiilor sub formă de averse torențiale căzute în interval şi propagării, s-au produs scurgeri importante pe versanţi, torenţi, pâraie, viituri rapide pe unele râuri mici cu efecte severe de inundaţii locale şi creşteri importante de debite şi niveluri cu depăşiri ale **COTELOR DE APĂRARE** în bazinele hidrografice Someșul Mare, Jijia, Bârlad, bazinele superioare și mijlocii ale Crasnei, Crișului Repede și Crișului Negru.

Din datele primite până la ora 600, **se situează peste:**

-**COTELE DE INUNDAŢIE** râurile la următoarele staţii hidrometrice: Tur – Micula (310+30)-jud. SM, Crasna – Domănești (500+40)-jud. SM, Crasna – Berveni (590)-jud. SM ;

-**COTELE DE ATENŢIE** râurile la următoarele staţii hidrometrice Tur – Călinești Oaș (350+49)-jud. SM, Tur – Turulung (360+24)-jud. SM, Crasna – Șimleul Silvaniei (300+86)-jud. SJ, Crasna – Craidorolț (350+)-jud. SM, Crișul Negru – Tinca (350+98)-jud. BH, Crișul Negru – Talpoș (680+68)-jud. BH, Crișul Negru – Zerind (600)-jud. AR, Fânețelor – Sălsig (275+21)-jud. BH, Holod – Holod (300+4)-jud. BH, Topa – Hidișel (400+44)-jud. BH, Chizdia – Ghizela (250+10)-jud. TM, Bârzava – Partoș (50+23)-jud. TM, Prut – Fălciu (500+38)-jud. VS, Prut – Oancea (440+56)-jud. GL şi Prut – Şiviţa (360+59)-jud.GL.

În interval s-au situat peste:

**-COTELE DE INUNDAȚIE** râurile la următoarele stații hidrometrice Șieu – Domnești (300)-jud. BN, Budac – Budacul de Jos (190+31)-jud. BN, Topolog – Saraiu (400+40)-jud. CT;

**-COTELE DE ATENȚIE** râurile la următoarele stații hidrometrice: Șieu – Domnești (210+37)-jud. BN, Briheni – Șuștiu (175+8)-jud. BH, Cijhic – Copăcel (225+73)-jud. BH, Valea Nouă – Husasău de Tinca (250+50)-jud. BH și Pogăniș – Valea Pai (200+14)-jud. CS.

Debitele se situează în jurul și peste mediile multianuale lunare, exceptând râurile din bazinele hidrografice: Cerna, Vedea, Ialomiţa, Bârlad, cele din Dobrogea, bazinul superior al Timișului, bazinele mijlocii şi inferioare ale Jiului, Oltului, Argeșului, unde se situează la valori cuprinse între 30–90% din normalele lunare.

În interval au fost emise **8** avertizări de fenomene imediate şi 4 atenţionări de fenomene imediate.

**Debitele vor fi în creştere, ca urmare a** precipitațiilor în curs, celor prognozate și propagării.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din jumătatea de sud a țării, cu posibile depășiri ale **COTELOR DE APĂRARE**, datorită precipitaţiilor sub formă de averse torențiale prognozate și propagării.

Datorită propagării viiturilor formate anterior, **se vor situa peste:**

-**COTELE DE INUNDAȚIE** râurile la următoarele stații hidrometrice: Tur – Micula (310+20)-jud. SM, Crasna – Domănești (500+45), Crasna – Berveni (590)-jud. SM, Crișul Negru – Tinca (450+20)-jud. BH, și peste

-**COTELE DE ATENȚIE:** Someș sectorul Beclean – Dej, Crasna sectorul Șimleul Silvaniei –Craidorolț și cursurile inferioare ale râurilor Șieu, Crișul Negru și Prut cu valori cuprinse între 20 – 100 cm.

**DUNĂRE**

**Debitul la intrarea în ţară** (secţiunea Baziaş) în intervalul 30-31.05.2019 **a fost staţionar, având valoarea de 9100** m3/s, peste media multianuală a lunii **mai (7250 m3/s).**

În aval de Porţile de Fier debitele vor fi în scădere pe sectoarele Gruia – Zimnicea și Galați – Tulcea și relativ staționare pe sectorul Giurgiu – Brăila.

La stația hidrometrică Isaccea – jud. TL nivelul s-a menținut peste FAZA I DE APĂRARE (380+8).

**Debitul la intrarea în ţară** (secţiunea Baziaş) **va fi** **în scădere (9000 m3/s).**

În aval de Porţile de Fier debitele vor fi relativ staționare la Gruia şi pe sectorul Călărași – Tulcea şi în scădere pe sectorul Calafat – Oltenița.

La stația hidrometrică Isaccea – jud. TL nivelul se va menține peste FAZA I DE APĂRARE (380).

**Se situează în faza I de apărare următoarele sectoare de dig:**

-Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I şi II, 23 August-Grindu, Grindu-Canton km 30 (din administrarea S.G.A. Tulcea), dig loc. Măcin, dig loc. Smârdan, dig loc. Chilia Veche (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale);

**Se situează în faza a II-a de apărare următoarele sectoare de dig:**

-Tudor Vladimirescu, R3, R4, Canton km 30-Ciulineț, Ciulineț-Isaccea (din administrarea S.G.A. Tulcea), dig loc. Nufăru-Victoria (din administrarea consiliilor locale).

**2.** **Situaţia meteorologică în intervalul 30.05.2019, ora 08.00 –31.05.2019, ora 06.00**

**Administraţia Naţională de Meteorologie (A.N.M.) a emis la 30.05.2019, la ora 10.00, atenţionarea meteorologică nr. 35, astfel:**

**-informare meteorologică în intervalul 30.05.2019, ora 10:00-03.06.2019, ora 10:00:** „**temporar instabilitatea atmosferică va fi accentuată, joi (30 mai) îndeosebi în regiunile nordice, centrale și estice, apoi în majoritatea regiunilor. Se vor semnala averse ce vor avea și caracter torențial, descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...50 l/mp**.”

**-COD GALBEN în intervalul 30.05.2019, ora 12:00–31.05.2019, ora 03:00- instabilitate atmosferică accentuată: „în intervalul menționat vor fi perioade cu instabilitate atmosferică accentuată în Maramureș, Moldova, Transilvania, local în Muntenia și Dobrogea, precum și în zonele de deal și de munte. Aceasta se va manifesta prin frecvente descărcări electrice, grindină, vijelii și averse torențiale. Cantitățile de apă vor depăși 25 l/mp și izolat 40...50 l/mp.**”

Aceastăatenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-toate prefecturile (42 de prefecturi)-informare meteorologică;*

*-ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, TULCEA, VASLUI, VÂLCEA şi VRANCEA*(36 de prefecturi)– *COD GALBEN.*

**În ţară,** vremea a fost, în general, instabilă în vest, centru, nord și local în est, precum și în zonele montane și submontane, unde începând cu orele după-amiezii temporar înnorările au fost accentuate și s-au semnalat averse care au avut și caracter torențial, frecvente descărcări electrice și intensificări de scurtă durată ale vântului (cu viteze ce la rafală au depășit 80 km/h în vestul extrem al județului Mureș). Cantitățile de apă totalizate în urma colectării datelor de până la ora 06:00 au depășit pe arii restrânse 25 l/mp și izolat 40...50 l/mp (până la 73 l/mp în județul Sălaj și 58 l/mp în județul Iași). În restul teritoriului vremea a fost în general frumoasă, iar cerul variabil, cu înnorări mai accentuate în a doua parte a intervalului, când însă doar pe arii restrânse au fost ploi de scurtă durată, slabe cantitativ. În ceea ce privește regimul termic, acesta a fost caracterizat de valori diurne mai coborâte decât în mod normal în regiunile vestice și nordice, în timp ce în restul zonelor temperaturile au fost apropiate, iar în sud-est local chiar mai ridicate decât mediile multianuale. Astfel, temperaturile maxime s-au încadrat între 18 de grade la Rădăuți și 32 de grade la Brăila și Tulcea, iar la ora 06.00 se înregistrau 11 grade la Huedin, Oravița și Târgu Logrești și 19 grade la Călărași, Constanța, Constanța-dig, Gura Portiței, Mangalia și Sulina.

**Observație:** de ieri, de la ora 6.00, au fost în vigoare **36 de mesaje privind fenomene meteorologice periculoase imediate,** emise după cum urmează:

**-25 de avertizări cod portocaliu** emise astfel: 14 mesaje de SRPV Bacău, 5 mesaje de SRPV Cluj, 2 mesaje de SRPV Constanța, 2 mesaje de CNPM, dintre care 1 mesaj pentru SRPV Bacău și 1 mesaj pentru SRPV Timișoara, 1 mesaj de SRPV Sibiu, 1 mesaj de SRPV Timișoara;

**-11 atenționări cod galben** emise astfel: 5 mesaje de SRPV Timișoara, 2 mesaje de SRPV Bacău, 2 mesaje de SRPV Cluj, 1 mesaj de SRPV Sibiu, 1 mesaj de CNPM pentru SRPV Timișoara.

**La Bucureşti,** în cursul zilei vremea a fost în general frumoasă, iar regimul termic caracterizat de valori diurne în jurul celor specifice datei. Cerul a fost variabil, cu înnorări noaptea, când trecător în unele cartiere a plouat slab. Vântul a suflat slab și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 06.00 se înregistrau 17 grade la Băneasa și 18 grade la Afumați și Filaret.

**3. Prognoza meteorologică în intervalul 31.05.2019, ora 08.00 –01.06.2019, ora 8.00**

**În ţară, instabilitatea atmosferică temporar va fi deosebit de accentuată în cea mai mare parte a teritoriului și se va manifesta prin averse ce vor avea și caracter torențial, descărcări electrice, intensificări ale vântului, vijelie și grindină.** Excepție vor face nord-vestul și sud-estul extrem al teritoriului, unde astfel de fenomene se vor semnala pe arii mai restrânse. **În intervale scurte de timp sau prin acumulare, cantitățile de apă vor depăși 20...25 l/mp, iar spre seară și noaptea îndeosebi în jumătatea de sud, precum și în zonele de munte, local 50 l/mp.** Temperaturile maxime se vor situa între 19 și 29 de grade, iar cele minime între 11 și 21 de grade.

**La Bucureşti, instabilitatea atmosferică temporar va fi deosebit de accentuată și se va manifesta prin averse ce vor avea și caracter torențial, descărcări electrice, intensificări ale vântului, vijelii și posibil căderi de grindină. Probabilitatea de apariție a acestor fenomene va fi mai ridicată după-amiaza și ulterior seara și în cursul nopții. Cantitatea estimată pentru acest interval este de 25...30 l/mp și, izolat, posibil 40...50 l/mp.** Temperatura maximă va fi de 26...28 de grade, iar cea minimă va fi de 15...16 grade.

**4. Buletin nivometeorologic emis pentru perioada 30.05-03.06.2019 (pentru altitudini mai mari de 1800 m)**

În intervalul 28-30.05.2019 vremea a fost caldă și instabilă. Cerul a fost temporar noros și s-au semnalat averse de ploaie care au avut și caracter torențial, însoțite de frecvente descărcări electrice. Cantitățile de apă au fost însemnate. Vântul a suflat moderat spre tare, cu intensificări temporare ce au depășit 80-90 km/h. S-a semnalat ceață. Stratul de zăpadă a continuat să scadă în toată zona înaltă, cu peste 30 cm pe platformele stațiilor meteorologice.

**Grosimea stratului de zăpadă în data de 30.05.2019, ora 15:00**

Carpații Meridionali: 86 cm Bâlea-Lac, 45 cm Vf. Omu.

**Evoluţia vremii în intervalul 30.05.2019, ora 21:00 – 03.06.2019, ora 21:00**

Vremea se va menține instabilă. Cerul va prezenta înnorări temporar accentuate. Pe arii relativ extinse se vor semnala averse de ploaie ce vor avea și caracter torențial, însoțite de descărcări electrice și grindină. Cantitățile de apă vor depăși local 20-25 l/mp și izolat sau cumulat în întreg intervalul 40-50 l/mp. Vântul va sufla slab și moderat, cu intensificări temporare. Trecător se va semnala ceață.

**Temperaturi prognozate pentru intervalul 30.05.2019, ora 21.00 – 03.06.2019, ora 21.00:**

Peste 1800 m: temperaturi minime: 3...8 gr.C; temperaturi maxime: 8...15 gr.C.

**Stabilitatea şi evoluţia stratului de zăpadă în masivele Făgăraș, Bucegi:**

Zăpada este umezită în întregime. Ploile, local însemnate cantitativ, și temperaturile pozitive vor accelera topirea zăpezilor și scăderea stratului. Pe unele pante se mai pot semnala curgeri și avalanşe de topire ce pot antrena în cazuri izolate și straturi din profunzime.

**Stabilitatea şi evoluţia stratului de zăpadă în masivele Țarcu-Godeanu, Parâng – Șureanu, Grupa Nordică a Carpaților Orientali (zona Munților Rodnei) și Grupa Centrală a Carpaților Orientali (zona Munților Călimani – Bistriței - Ceahlău):**

În aceste masive nu mai este pericol de avalanșe. Stratul de zăpadă este prezent doar în zonele umbrite și cu troiene mai vechi, și are dimensiuni în general de ordinul centimetrilor, exceptând depozitelele mai consistente de zăpadă de pe anumite văi.

***II. CALITATEA APELOR***

**Pe râurile interioare**

**G.N.M.-C.J. Covasna** revine cu informaţii despre mortalitatea piscicolă (cca 10 exemplare cu dimensiuni de aproximativ 8 cm) semnalată la 28.05.2019, în jurul orei 10:00, pe Pârâul Sâmbrezii, în zona Străzii Pârâului din municipiul Sfântu Gheorghe. Personalul G.N.M.-C.J. Covasna şi S.G.A. Covasna care s-a deplasat la faţa locului pentru investigaţii a constatat că în amonte se scurgea în pârâu apă menajeră cu turbiditate mare printr-o gură a canalizarii pluviale (de pe malul stâng, în aval de podul din strada Bolyai Janos), fiind informată în acest sens conducerea S.C. Gospodărie Comunală S.A. Echipa de intervenţie a acesteia a constatat înfundarea canalizării menajere, care a provocat scurgerea apelor uzate în canalizarea pluvială. S-a intervenit imediat pentru deblocarea canalului menajer, în jurul orei 11:00, fiind sistată deversarea apelor uzate în canalizarea pluvială şi în Pârâul Sâmbrezii.

S.G.A. Covasna şi A.P.M. Covasna au prelevat probe de apă din canalul pluvial şi din pârâu (din amonte şi din aval de locul deversării).

Au fost impuse următoarele măsuri S.C. Gospodărie Comunală S.A.: verificarea canalizării (atât a celei menajere, cât şi a celei pluviale din stada Bolyai Janos) şi luarea măsurilor necesare pentru prevenirea deversărilor de apă uzată menajeră în reţeaua de canalizare pluvială; verificarea periodică în funcţie de necesităţi a punctelor critice din reţeaua pluvială, consemnarea lor şi luarea de măsuri în vederea evitării deversării accidentale de ape menajere în reţelele pluviale şi implicit în cursurile de apă.

În funcţie de rezultatele analizelor probelor de apă, se vor aplica sancţiunile legale ce se impun.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la 29.05.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.